钦定古今图书集成/明伦汇编/氏族典/第023卷 > 《廖用贤尚友录》 > 冯买
## 钦定古今图书集成/明伦汇编/氏族典/第023卷 > 《廖用贤尚友录》 > 冯买

按《北燕录》：太平六年夏五月，河间人褚匡言于跋曰：
“陛下至德应期，龙飞东夏，旧邦宗族，倾首朝阳，以日
为岁。若听臣远迎，致之不远。”跋许之，署匡为游击将
军、中书侍郎，厚加资遣。匡寻与跋从兄买、从弟睹自
长乐率五千馀户归于和龙，署买为卫尉，封阳城伯。